**COMUNICAT DE PRESĂ**

*ref: închiderea proiectului ”Consolidarea capacității instituționale pentru îmbunătățirea politicilor din domeniul schimbărilor climatice și adaptarea la efectele schimbărilor climatice” - SIPOCA 610*

ianuarie 2024

Ministerul Mediului, Apelor și Pădurilor, în calitate de Lider, în parteneriat cu Agenția Națională pentru Protecția Mediului (ANPM), Garda Națională de Mediu (GNM), Agenția Națională pentru Arii Naturale Protejate (ANANP) și Universitatea București, a implementat proiectul ”Consolidarea capacității instituționale pentru îmbunătățirea politicilor din domeniul schimbărilor climatice și adaptarea la efectele schimbărilor climatice”, Cod My SMIS127579, SIPOCA 610, , finanțat prin Programul Operațional Capacitate Administrativă (POCA) 2014-2020, Axa prioritară: Administrație publică și sistem judiciar eficiente.

Proiectul *”Consolidarea capacității instituționale pentru îmbunătățirea politicilor din domeniul schimbărilor climatice și adaptarea la efectele schimbărilor climatice” - SIPOCA 610, s-a desfășurat pe o perioadă de 30 luni,* cu un buget total de 17.619.732,48 lei, din care 15.286.582,22 lei finanțare nerambursabilă.

În vederea realizării tuturor activităților și îndeplinirii indicatorilor prevăzuți în proiect, MMAP a subcontractat consorțiul constituit din ANM (Administrația Națională de Meteorologie) – lider de consorțiu, IGAR (Institutul de Geografie al Academiei Române) și EPMC Consulting SRL.

Prin implementarea acestui proiect, autoritățile de mediu, autoritățile administrației publice locale, alte autorități și instituții publice relevante, mediul de afaceri, alți factori interesați din sectoarele guvernate de strategie, publicul larg, beneficiază de următoarele instrumente inovative pentru România, în fundamentarea și susținerea eforturilor lor de adaptare la efectele schimbărilor climatice:

1. Un cadru legislativ actualizat prin:
* Revizuirea Strategiei naționale privind adaptarea la schimbările climatice pentru perioada 2024-2030 cu perspectiva anului 2050 (SNASC) și elaborarea Planului național de acțiune pentru implementarea Strategiei naționale privind adaptarea la schimbările climatice pentru perioada 2024 – 2030 (PNASC), cu evidențierea următoarelor elemente de noutate:
* Guvernează domenii precum: resurse de apă, păduri, biodiversitate și servicii ecosistemice, populație, sănătate publică și calitatea aerului, educație, conștientizare, cercetare, inovare și digitalizare, patrimoniu cultural, localități, agricultură, energie, transporturi, turism și activități recreative, industrie și asigurări.
* Încurajează puternic participarea autorităților publice județene, regionale și locale, precum și a tuturor factorilor interesați din domeniile abordate, având în vedere faptul că adaptarea începe la nivel local;
* Încurajează accesarea fondurilor europene, internaționale, publice și private, în vederea implementării măsurilor propuse;
* Integrează inclusiv elemente privind reducerea riscurilor de producere a dezastrelor, sănătate publică, patrimoniu cultural și altele;
* Este fundamentată pe scenarii și modelări climatice specifice fiecărui sector abordat.
* Reorganizarea Comisiei Naționale privind Schimbările Climatice.
1. Dezvoltarea Platformei Naționale de Adaptare la Schimbările Climatice (RO-ADAPT), care asigură informații și date specializate în domeniul protecției mediului și a sectoarelor-cheie identificate ca fiind vulnerabile la efectele schimbărilor climatice: resurse de apă, păduri, biodiversitate și servicii ecosistemice, populație, sănătate publică și calitatea aerului, educație, conștientizare, cercetare, inovare și digitalizare, patrimoniu cultural, localități, agricultură, energie, transporturi, turism și activități recreative, industrie și asigurări, care contribuie la fundamentarea politicilor publice și a deciziilor tehnice pe direcția de acțiune adaptare la efectele schimbărilor climatice, atât pentru autoritățile administrației publice centrale sau locale interesate, mediului de business și tuturor factorilor interesați; platforma este disponibilă online la adresa: <http://www.roadapt.ro/>;
2. Stabilirea cadrului pentru înființarea și operaționalizarea Centrului Național de Monitorizare Climatică (CNMC) care furnizează date și servicii climatice, la nivel național, regional și local, ce pot fi circumstanțiate anumitor sectoare de activitate sau chiar la nivel micro. CNMC contribuie la fundamentarea din punct de vedere tehnic și științific a deciziilor de politici publice și alte decizii tehnice și manageriale, din sectorul public și privat.
3. Asigurarea instruirii în domeniul schimbărilor climatice pentru 210 persoane din autoritățile de mediu, personal aparținând MMAP, ANPM, GNM, ANANP, GF, AFM, ARBDD, ANM (structurile centrale și locale, după caz).

Obiectivele specifice ale proiectului*:*

* Dezvoltarea de mecanisme de coordonare și monitorizare a politicilor și acțiunilor de adaptare la schimbările climatice și din domeniul calității aerului prin intermediul unor servicii interconectate și proiectate astfel încât să asigure o calitate bună a mediului și protecția cetățenilor în contextul situațiilor generate de riscurile climatice extreme (valuri de căldură / frig, secetă, precipitații abundente generatoare de inundații, viscol etc.) și poluare atmosferică;
* Realizarea unei platforme naționale de adaptare la schimbările climatice – RO-ADAPT, cu informații și date specializate privind schimbările climatice și efectele induse de acestea atât în domeniul protecției mediului (inclusiv calitatea aerului) și biodiversității, precum și în alte sectoare cheie

vulnerabile (energie, transport, dezvoltare urbană, apă potabilă și resurse de apă) pentru o mai bună fundamentare a politicilor și strategiilor de dezvoltare și planificare pe termen mediu și lung, precum și pentru o mai bună informare a cetățenilor, la nivel național, asupra riscurilor generate de creșterea frecvenței și intensității riscurilor climatice extreme;

* Realizarea de servicii climatice specializate prin crearea unui Centru Național de Monitorizare Climatică (CNMC) cu rol de suport pentru fundamentarea politicilor și strategiei naționale de adaptare la efectele schimbărilor climatice;
* Realizarea unor ghiduri, proceduri și metodologii pentru identificarea, cuantificarea și evaluarea serviciilor sistemice în vederea adoptării celor mai bune decizii privind conservarea și gestionarea mediului și implicit un mijloc de reducere a emisiilor de gaze cu efect de seră, au fost îndeplinite.

Livrabilele și rezultatele acestui proiect contribuie atât la etapele de evaluare a progresului în atingerea obiectivelor de reducere a emisiilor de gaze cu efect de seră și de adaptare la efectele schimbărilor climatice, stabilite prin Acordul de la Paris (Articolele 2 și 4), la care România a aderat, la îndeplinirea obligațiilor europene, cât și actualizarea obiectivelor naționale și formularea strategiilor pe termen mediu și lung care trebuie operaționalizate în vederea îndeplinirii setului de măsuri în domeniul schimbărilor climatice, pe dimensiunea adaptare la schimbările climatice.

Livrabilele și rezultatele acestui proiect sunt disponibile online și pot fi consultate accesând linkurile de mai jos:

<https://www.mmediu.ro/articol/mmap-in-calitate-de-lider-in-parteneriat-cu-anpm-gnm-ananp-si-universitatea-bucuresti-implementeaza-proiectul-consolidarea-capacitatii-institutionale-pentru-imbunatatirea-politicilor-din-domeniul-schimbarilor-climatice-si-adaptarea-la-efectele-schimbarilor/5735>

<https://www.mmediu.ro/categorie/sipoca610-ro-adapt/269>

*Pentru detalii suplimentare legate de proiect, activități și livrabilele aferente, persoana de contact este:*

Manager proiect: Marisanda PÎRÎIANU

Email: marisanda.piriianu@mmediu.ro